עונה 1 פרק 1

הפרק המלא

# מערכונים

## מה לא ברור ב"לא תרצח"?

משה רבנו (ביטון) מציג לבני ישראל את לוחות ברית. "טוב, רבותי. אלו הדיברות שצריך לקיים. שאלות?". כן, תמיד יש שאלות.

* "לא תישא את שם אדוני לשווא" – הדיבר דורש לא **לדבר בשם** אלוהים בלי רשותו, אבל המערכון מתייחס רק למשמעות המקובלת: לא **להגות את השם** של אלוהים. אבל איך אפשר לדעת מהו אותו שם אם אסור להגות אותו?

* "לא תחמוד את אשת רעך" – המערכון מראה את האבסורד ב"משטרת מחשבות".

* "כבד את אביך ואת אימך" – לעומת זאת, יש גם בעייתיות בשיפוט מוסרי של התנהגות מסוימת בלי להתחשב בהקשר

* "לא תרצח" – כאן התנ"ך סותר את עצמו בהזדמנויות רבות, אבל בני ישראל לא צריכים ללכת רחוק. הם נדרשים "למחות את זכר" העמים בארץ המובטחת. איך אפשר למחות זכר בלי לרצוח? משה מתרצה, ולכלל עכשיו יש רשימה ארוכה של יוצאים־מן־הכלל.

לבסוף אישה בקהל (שרוני) מציינת שמשה בעצמו רצח מצרי ומתחילה להתלונן בקול על הצביעות שלו. משה מתעצבן וצועק "לא תרצח! לא תרצח! מה לא ברור בלא תרצח?" תוך כדי שהוא מרסק את לוחות הברית על הראש של האישה.

בני ישראל מתפזרים בשקט, והאיש ששאל לגבי "לא תחמוד את אשת רעך" (מרשק) שואל את משה: "זה נחשב לחמוד אם היא מתה?".

* בתנ"ך משה אכן שובר את לוחות הברית – כשהוא רואה את עגל הזהב.

## בלי פוליטיקה בשולחן

ארוחת ערב בבית משפחת עמיר.

שלמה (מושונוב) מספר שהמוסכניק ביקש 10,000₪ לתיקון הבלמים. כולם מסכימים שצריך לרצוח אותו.

חגי (מוסרי) מספר שלקחו ממנו עמלה בבנק על הפקדת צ'ק – כולם אומרים שצריך לרצוח אותם.

יגאל (ביטון) מתחיל לספר משהו על מרגלית הר־שפי, אבל נגדע בקריאות "תרצח אותה כבר".

שלמה אומר לגאולה (מרשק) שג'חנון יצא קצת יבש, ואחרי שכולם מסכימים שצריך לרצוח אותה, היא מתחילה לספר על ילד חדש בגן שלה, וגם היא נגדעת בקריאות "תרצחי אותם".

מילים מהשורש רצ"ח נאמרות 51 פעמים במשך 2:02 דקות.

אחרי רגיעה מסוימת יגאל שואל "תגידו, מה אתם אומרים על הרבין הזה?", וננזף ע"י שלמה על שהעלה פוליטיקה בשולחן האוכל.

## עקידת יצחק

אברהם אבינו לוקח את יצחק כדי להקריב אותו על הר המוריה.

סיפור עקידת יצחק מסופר בספר בראשית כ"ב, אבל במערכון יצחק ואנחנו לא שומעים את אלוהים או את המלאך.

הספק לגבי מקור הקולות שאברהם שומע מובע בתוספת לסיפור שבו יצחק מנסה להינצל ע"י התחזות לאלוהים.

## מדינה נאורה ושיוויונית

אחרי שהעלו בהצלחה יהודים מפולין ומרוסיה, היו"ר (מרשק) מציג את האתגר הבא: העלאת יהדות (צפון) אפריקה.

הגזענות של הממסד האשכנזי כלפי מזרחיים מתורגמת כאן לגזענות של הלבנים כלפי השחורים בתקופת סחר העבדים:

* המשתתפים אומרים "אפריקה" ולא "צפון אפריקה".
* רשימת העבודות שהמשתתפים מציעים (שדות כותנה, שדות תירס וכו') נעשו בידי עבדים מאפריקה.
* הכינוי ה"פוליטיקלי קורקט" ליהדות צפון אפריקה במערכון היא "אפרו־יהודים", על משקל "אפרו־אמריקאים".

התרגום הזה – גם אם מרגיש כמו הגזמה של הגזענות – מקביל למציאות:

* "שוורצע" ("שחורים" ביידיש) ו"כושים" היו כינויי גנאי נפוצים ליוצאי צפון אפריקה, למעשה עד שהגיעו לארץ אנשים בעלי עור כהה יותר.
* אומנם העבודות שצוינו במערכון לא נדרשו בארץ, אבל אכן הייתה הסללה מערכתית של בני עדות המזרח לבתי ספר מקצועיים, בנוסף על פערים במעמד החברתי־הכלכלי, בצבא ובשכר של בעלי השכלה שקולה.
* גם באמירות של פוליטיקאים ששאפו לשילוב שוויוני נשמעה פטרונות – יום אחד "הם" יוכלו להיות "כמונו".
* למידע נוסף: על השסע העדתי בוויקיפדיה

## איך אתה מפנק את עצמך?

משיבים: משה דיין, אליעזר בן־יהודה, שלמה המלך, נעמי שמר, יוסף טרומפלדור, דוד המלך, מתתיהו הכהן, יעקב אבינו, מרדכי היהודי.

מוזכרות: שולי נתן, לאה אמנו

* יעקב עובד 7 שנים בשביל מערכת שמע לרכב, אבל בסוף מקבל את לאה. בתנ"ך יעקב עובד 7 שנים כדי לקבל את ידה של רחל, אבל מקבל בסוף את לאה, ונאלץ לעבוד בשבילה 7 שנים נוספות.
* "יד מרדכי" – משחק מילים על שתי המשמעויות של יד: מצבת זיכרון (בשם הקיבוץ) והאיבר בגוף (רמיזה לאוננות).

## ואם כולם יקפצו מהגג?

לאחר שרוב תושבי מצדה התאבדו, צחיה בן צוריה (מוסרי) מנסה להשיג פטור מהקב"ן (קצין בריאות הנפש, מרשק).

הקב"ן לא משתכנע, צועק ש"מצדי אמיתי לא משתמט" (על משקל "ישראלי אמיתי לא משתמט"), אבל בסופו של דבר נותן לצחיה אישור להתאבד קרוב לבית (על משקל שירות קרוב לבית – קָלָ"בּ) ואז קופץ בעצמו מהחלון.

## אני יכול לקרוא לך אלפרד, כן?

טקס שלילת הדרגות של דרייפוס מתחיל בשחזור די נאמן למקור: רב־סמל בקסון (ביטון) קורע את הדרגות של דרייפוס (מושונוב).

אבל מיד הטקס מוגזם, כשבקסון הורס לדרייפוס גם את המשקפיים, את הבאגט, את הסכו"ם, את אוסף הפרפרים ואת הפאזל שהרכיב במשך ימים ארוכים.

בסוף הטקס בקסון מגלה שדרייפוס נמצא חף מפשע. הוא מחזיר לו את המשקפיים המרוסקות ומתחיל להרכיב את הפאזל מחדש.

* במציאות לקח לדרייפוס ומשפחתו מספר שנים לנקות את שמו.

## תגמרו עם זה כבר, חובבנים

סוהרים (מרשק, ביטון ומוסרי) מנסים להוציא להורג את אדולף אייכמן (מושונוב).

אחרי חצי שנה ו־53 ניסיונות כושלים, אייכמן מתעקש לבצע את המשימה בעצמו.

* אין עדות לקושי כלשהו בביצוע ההוצאה להורג של אייכמן.
* הקריין טוען שזהו ביצוע ההוצאה להורג הראשונה בתולדות המדינה. למעשה זו התלייה הראשונה, וההוצאה להורג הראשונה בעקבות הליך משפטי תקין, אבל ההוצאה להורג הראשונה בתולדות המדינה הייתה של הקצין מאיר טוביאנסקי במלחמת העצמאות. הוא נמצא אשם בריגול ע"י בית דין שדה, והוצא להורג ע"י כיתת יורים. במשפט חוזר זוכה מכל אשמה.

# הפרק המלא

```

```